జగదీప్ ధన్కర్

thumb|300x300px|2019 ఆగ‌స్టు 20న న్యూ ఢిల్లీలో ప్ర‌ధాన మంత్రి న‌రేంద్ర మోదీని క‌లిసిన ప‌శ్చిమ బెంగాల్ గ‌వ‌ర్న‌ర్ హోదాలో జ‌గ్‌దీప్ ధ‌న్‌ఖ‌ర్
జగదీప్ థన్కర్ (జననం 1951 మే 18) భారత దేశానికి చెందిన రాజకీయ నాయకుడు, న్యాయవాది. ప్రస్తుతం భారత ఉప రాష్ట్రపతి గా 2022 ఆగస్టు 11 నుండి విధులు నిర్వహిస్తున్నాడు. ఇతను భారతీయ జనతా పార్టీకి చెందిన రాజకీయ నాయకుడు. 2022 జులై 16న ఆయనను బిజేపి భారత ఉపరాష్ట్రపతి పదవికి అభ్యర్థిగా నామినేట్ చేయబడింది. బీజేపీ పార్ల‌మెంట‌రీ బోర్డు స‌మావేశంలో ఈ నిర్ణ‌యం తీసుకున్న‌ట్లుగా ఆ పార్టీ జాతీయ అధ్య‌క్షుడు జ‌గ‌త్ ప్ర‌కాశ్ న‌డ్డా ప్ర‌క‌టించారు.

 తొలినాళ్ళ జీవితం 

దన్కర్ 1951 మే 18న రాజస్థాన్ రాష్ట్రంలోని కితానా అనే కుగ్రామంలో జన్మించారు. చిత్తోడ్ ఘడ్ లోని సైనిక్ స్కూల్లో తన పాఠశాల విద్యను పూర్తి చేసి, రాజస్థాన్ విశ్విద్యాలయం నుండి గ్రాడ్యుయేషన్ పూర్తి చేశారు. 

 రాజకీయ జీవితం 
1989 నుండి 1991 వరకు రాజస్థాన్ లో ఝుంఝును నియోజవర్గం నుండి 9వ లోక్సభ సభ్యుడిగా ఉన్నారు. 1993 నుండి 1998 వరకు కిషనగర్ నియోజకవర్గం నుండి రాజస్తాన్ శాసనసభ సభ్యుడిగా పనిచేశారు. రాజస్తాన్ రాష్ట్ర న్యాయవాదుల బార్ కౌన్సిల్ సంఘానికి అధ్యక్షుడిగా కూడా వ్యవహరించారు. 

2019 జూలై 30న రాష్ట్రపతి కోవింద్ చే పశ్చిమ బెంగాల్ రాష్ట్ర గవర్నరుగా నియమించబడ్డారు.

 మూలాలు 

వర్గం:1951 జననాలు
వర్గం:జీవిస్తున్న ప్రజలు
వర్గం:పశ్చిమ బెంగాల్ గవర్నర్లు
వర్గం:9వ లోక్‌సభ సభ్యులు
వర్గం:భారతీయ జనతా పార్టీ రాజకీయ నాయకులు